פוטפרינט סנטר

פוטפרינט סנטר (באנגלית: Footprint Center; לשעבר אמריקה וסט ארנה, פיניקס סאנס ארנה, US איירווייז סנטר ו-טוקינג סטיק ריזורט ארנה) הוא אולם כדורסל מקורה המארח את קבוצת הכדורסל מה-NBA פיניקס סאנס, קבוצת ה-WNBA פיניקס מרקורי וקבוצת הפוטבול אולמות אריזונה ראטלרס מה-AFL.

האולם נפתח ב-6 ביוני 1992, ועלות הקמתו מוערכת ב-89 מיליון דולר. מאז שהוקם ועד 2002 נקרא אמריקה וסט ארנה (America West Arena); מ-2002 ועד שנת 2015 נקרא האולם יו. אס איירווייז סנטר (US Airways Center). מ-2015 ועד נובמבר 2020 האולם נקרא טוקינג סטיק ריזורט ארנה (Talking Stick Resort Arena) בעקבות קניית הזכויות לשם על ידי בית המלון טוקינג סטיק ריזורט אשר נמצא בקרבת מקום, עד ששונה לשמו הנוכחי עקב פקיעת הזכויות לשם.

בעבר אירח האולם את פיניקס קויוטיס מה-NHL ואת טורנירי אליפות המכללות בכדורסל מקצועי בשנים 1999, 2002, 2008 ו-2012.

קישורים חיצוניים

 

ארצות הברית: אצטדיונים ומתקני ספורט
אולמות כדורסל בארצות הברית
פיניקס: ספורט
פיניקס סאנס